**Սեն Դենի** (ֆր.՝ Saint-Denis, Լսել լսել), կոմունա Ֆրանսիայում, Փարիզի կենտրոնից 9 կմ հյուսիս, բնակչությունը՝ 109.3 հազար մարդ (2013)։ Գտնվում է Սեն գետի աջ ափին՝ 1824 թվականին կառուցված Սեն Դենի ջրանցքի խաչմերուկում՝ նույնանուն կղզու դիմաց։ Ուղիղ տրանսպորտային կապեր ունի Փարիզի հետ ։

Պատմություն
-----------

2-3-րդ դարերում ներկայիս Սեն Դենիի տեղում եղել է բնակավայր, որը կոչվել է Կատկոլակ (լատին․՝ *Vicus Catcolacus* կամ *Catculliacum*): Մինչև վերջերս այստեղ փոքրիկ գետեր էին հոսում, ինչի հետևանքով հաճախ են հեղեղները. եղել են նաև ճահիճներ։ Սեն Դենին առաջ է եկել 630 թվականին Դագոբերտ I-ի հիմնած Բենեդիկտյան աբբայության մոտ։ 12-րդ դարում այստեղ ապրել է Պիեռ Աբելարը։ Հարյուրամյա պատերազմի ընթացքում քաղաքը շատ է վնասվել, դրանից հետո 10 հազար բնակչությունից մնացել է մեկ երրորդը։ 1567 թվականին Սեն Դենիում տեղի է ունեցել կաթոլիկների ճակատամարտը հուգենոտների դեմ, որի ընթացքում զոհվել է Անն դե Մոնմորանսին։

1793 թվականին սեպտեմբերի 17-ից 1800 թվականը Կոնվենտի հրամանով քաղաքն անվանվել է Ֆրանսիադա։

19-րդ դարում եղել է Փարիզի արդյունաբերական արվարձան։ 1920-ական թվականներից այն համարվել է «կարմիր քաղաք», որի համար զգալի ազդեցություն է ունեցել Ֆրանսիայի կոմունիստական կուսակցությունը։ Սեն Դենիի մի քանի փողոցներ կոչվել են խորհրդային տիեզերագնացների անուններով, ինչի պատճառով էլ այն երբեմն կոչվել է «տիեզերագնացների քաղաք»։

Հիմնական տեսարժան վայրը Ֆրանսիայի թագավորների գերեզմանատունն է Սեն Դենի գոթական աբբայությունում։

Բնակչություն
------------

Սեն Դենիի բնակիչների երկու հինգերորդը ներգաղթյալներ են և արտասահմանյան դեպարտամենտներից քաղաքացիներ, որոնցից 14 %-ը` Մաղրիբից, 10%-ը` սևամորթներ, 11 %-ը` Եվրոպայից (պորտուգալացիներ, իսպանացիներ, հույներ) և Ամերիկայից (բրազիլացիներ, կոլումբիացիներ, մեքսիկացիներ, կուբացիներ) գաղթածներ։ Մինչև 18 տարեկան բնակիչների 70 %-ի առնվազն մեկ ծնողը ներգաղթյալ է։ Բնակիչների 64 %-ը հանդիսանում են ֆրանսիացիներ (ինչը ցածր է, քան Փարիզում և Իլ դե Ֆրանսում, որտեղ ֆրանսիացիները 75 % -ից ավելի է)։

Սեն Դենին և նրա շրջակայքը «հայտնի են» հանցագործությունների բարձր մակարդակով, ինչը գրեթե երկու անգամ գերազանցում է երկրի միջին ցուցանիշը։

Սպորտ
-----

1998 թվականին Ֆուտբոլի աշխարհի առաջնության համար քաղաքում կառուցվել է 80 000-անոց «Ստադ դը Ֆրանս» մարզադաշտը, որում անցակցվել են մի շարք հանդիպումներ, այդ թվում նաև Եվրո 2016-ի եզրափակիչը։

Քույր քաղաքներ
--------------

* Իսպանիա Կորդովա, Իսպանիա
* Գերմանիա Գերա, Գերմանիա
* Միացյալ Թագավորություն Նորթ Լանարքշիր, Մեծ Բրիտանիա
* Բրազիլիա Պորտու Ալեգրի, Բրազիլիա
* Իտալիա Սեստո Սան Ջովաննի, Իտալիա
* Բոսնիա և Հերցեգովինա Տուզլա, Բոսնիա և Հերցեգովինա
* Պաղեստին Ղազա, Պաղեստինյան ազգային վարչություն
* Իսրայել Նազարեթ, Իսրայել
* Ալժիր Լարբա Նատ Իրատեն, Ալժիր
* Մարոկկո Թիզնիտ, Մարոկկո
* Մալի Ջելոբո, Մալի
* Մալի Կարակորո, Մալի
* Մալի Սախել, Մալի

Ծանոթագրություններ
------------------

1. ↑  Code officiel géographique
2. ↑
3. ↑  Populations légales 2021 — The National Institute of Statistics and Economic Studies, 2023.
4. 1 2  Base officielle des codes postaux — La Poste, 2018.
5. ↑  Avant Saint-Denis: Du Néolithique ancien à l’Antiquité Արխիվացված 2016-11-26 Wayback Machine Saint-Denis, une ville au Moyen Âge.

Գրականություն
-------------

* *d’Ayzac.* Histoire de L’abbaye de Saint-Denis (1861).
* *d’Heilly.* Les tombes royales de Saint-Denis (1872).

Արտաքին հղումներ
----------------

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սեն Դենի (կոմունա)» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · LinkedIn · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | GeoNames · INSEE · Giant Bomb |
|  |
| Բառարաններ և հանրագիտարաններ | Բրիտանիկա · Բրոքհաուսի և Եփրոնի · Մեծ կատալոնական · Մեծ նորվեգական · Universalis |
|  |
| 

|  Չափորոշչային վերահսկողություն |
| --- |
|  |
| BNF: 15280312p · GND: 4051311-7 · ISNI: 0000000121081709 · LCCN: n84236807 · NKC: ge130721 · SUDOC: 029738547 · VIAF: 126179587 · WorldCat VIAF: 126179587 |

 |

 |